钦定古今图书集成/理学汇编/经籍典/第076卷 > 文集 > 《郭雍易说》
## 钦定古今图书集成/理学汇编/经籍典/第076卷 > 文集 > 《郭雍易说》

《易》贯通三才，包括万理。伏羲氏之画，得于天而明天；
文王之重，得于人而明人。羲画为天，天，君道也，故五
之在人为君；“文重为地”，地，臣道也，故二之在人为臣。
以上下二卦别而言之如此，合六爻而言之，则三四
皆人道也，故谓之中爻。“乾元，亨利、贞”，初曰四德，后又
曰“乾元”，始而亨者也。“利牝马贞，利君子贞”，是以四德
为二义亦可矣。干，阳物也；“坤”，阴物也。由《干》一卦论之，
则元与亨，阳之类；利与贞，阴之类也。是犹春夏秋冬
虽为四时，由阴阳观之，则春夏为阳，秋冬为阴也。天
之所谓“元亨利贞”者，如立天之道，阴与阳之类也。地
之所谓“元亨利贞”者，如立地之道，柔与刚之类也。人
之所谓“元亨利贞”者，如立人之道，仁“‘与义’之类也。又
《坤》之六五，坤虽臣道，五实君位，虽以柔德，不害其为
君，犹干之九二，虽有君德，不害其为臣。故干有两君，
德无两君；坤有两臣，德无两臣。六五以柔居尊，下下
之君也，江海所以能为百谷王者，以其善下下也。下
下本坤德也。黄，中色也，色之至美也。裳，下服也，是以
至美之德而下人也。